วันหยุดที่ไม่รู้จะกินอะไร ผลเลยมาจบที่สุกี้เอ็มเคใกล้บ้านนี่แหล่ะ ... ไม่ได้รู้เรื่องรู้ราวว่าตอนนี้เค้ามีเมนูใหม่ Kaiseki ที่เสิร์ฟซุปสไตล์ญี่ปุ่นพร้อมน้ำจิ้มแบบพอนสึและงา แต่ส่วนตัวเราปลื้มน้ำจิ้มปกติของเอ็มเคมากกว่า เลยขอทานน้ำจิ้มมัน 3 แบบเลยพร้อมๆกันค่ะ 

สำหรับ Kaiseki เค้ามีให้เลือก 2 ชุดนะคะ คือ คุโรบูตะ และซีฟู้ด ในชุดก็จะมีมาทั้งเนื้อและผัก แต่น่าจะไม่พอสำหรับคน 4 คนทานถ้าสั่งชุดเดียว เลยต้องสั่งเครื่องอย่างอื่นมาเสริมทัพอีกพอสมควร (แบบว่าเค้ากำลังโตอ่ะ ????????) 

รสชาติซุปตอนแรกค่อนข้างจืดๆนะคะ แต่พอยิ่งลวกไปซุปก็ยิ่งเค็มขึ้น คาดว่าเค็มจากซอสมิโสะข้นๆที่ราดมาบนหมู (อ่อลืมบอก เราสั่งชุดคุโรบูตะนะคะ) ส่วนผักมาไม่เยอะเท่าไหร่ค่ะ ใครชอบอะไรก็สั่งเพิ่มกันได้เลย ..... รวมแล้วก็อร่อยดีนะคะ แต่ส่วนตัวเราว่าน้ำจิ้มพอนสึกับน้ำจิ้มงาเค้ามันยังไม่ค่อยโดนเท่าไหร่ เลยขอทานกับน้ำจิ้มสุกี้ปกติสูตรเราดีกว่า 

ลองดูกันได้นะคะ .... อากาศเริ่มเย็นแล้วด้วย ได้ทานอะไรร้อนๆ สบายดี ท้องอุ่นๆ นอนหลับสบาย

ป.ล.เอ็มเคลดราคาบ้างก็ดีนะคะ แพ๊งแพงเดี๋ยวนี้ ทานกว่าจะอิ่มหมดไปพันกลางๆ ... ส่วนการบริการวันนั้นดูมึนๆบ้าง ผิดฟอร์มเอ็มเคไปหน่อย